text: [{"text_idx": "#000001", "text": "Adabbiin Tarkaanfii seeraa namootaa gochaa yakkaa jedhamee seera yakkaa keessa jiru raawwatan irratti fudhatamuu dha(murtaa\u2019u dha). Adabbiin kan murtaa\u2019uu sababiin yakkii wal fakkataan gara fuulduraa akka hin raawwatamne ittisuuf namn9 yakka raawwate jedhamee sunis amala isaa akka sirreeffatuu fi dha."}, {"text_idx": "#000002", "text": "Murtiin adabbii yeroo baay\u2019ee adabbichi akka malee baay\u2019ateera ykn xinnaateerajedhamee qeequuf kan saaxilame dha. yeroo baay\u2019ee yaadni ykn qeeqni akkanaa kan ka\u2019u adabbii sirri ta\u2019e kennuu dhabuu ykn sababaa gahaa malee yakkamtootaa yakka wal-fakkaatuu raawwatan adabbii wal-fakkataa argachuu qaban jidduutti murtiin adabbii gargar ta\u2019e murta\u2019uu isaatiin dha. kunis sirni haqaa biyyittii amantaa akka dhabu kan godhu dha.Rakkoowwaan akka kanaa maqsuufis bu\u2019uura seera yakkaa bara 1996 ,keewwata 88(4)tiin manni murtii Waliigalaa Federalaa qajeelfamaa adabbii yeroo jalqabaaf baaseera."}, {"text_idx": "#000003", "text": "Qajeelfamni adabbii amma bahe kun rakkoolee tokko tokko hambiseera. Qajeelfama adabbii yeroo jalqabaaf biyyaa keenyaatti bahe qaawwaa seerri yakkaa keenyaa qabu hanga ta\u2019e dhiphisuun rakkini jiru akka hir\u2019atu ykn dhabamuu danda\u2019u gochuuf gahee guddaa taphatee jira.Bu\u2019urumaa kanaan qajeelfamni 2/2006 kun yakkoota murasaa fi yeroo hedduu biyyaa keenyaa keessatti raawwatamaaniif sadarkaa fi gulantaa ifa ta\u2019e baaseera. (linki asi gaditin ilaaluu dandessa)"}, {"text_idx": "#000004", "text": "Haata\u2019u malee gochaawwaan seera yakkaa keenyaa jalaatti ibsamaan hedduu waan ta\u2019eef bu\u2019uruma qajeelfamaa adabbii 2/2006 kew.19tiin yakkoota sadarkaa fi gulantaan hin baaneef manni murtiis ta\u2019ee Abbaan Alangaa sadarkaa fi gulantaa baasuu fi danda\u2019an ifaan ibseera ykn tumeera."}, {"text_idx": "#000005", "text": "Kaayyoon barreeffamaa kanaas Godina keenaa keessatti hojiin Abbootrii Alangaatti waan baay\u2019atuuf hojii si\u2019aayinaa fi qulqullina qabu hojjechuuf Abbaan Alangaa kamiyyuu waayita dhaddacha seenu qajeelfamaa adabbii kana haala salphaan fudhatee akka seenuuf akkataa qajeelfamaa adabbii 2/2006 kew.19tiin yakkoota yeroo hedduu Godina keenyaa keessatti raawwataman sadarkaa fi gulantaan hin baaneef akka ba\u2019ee waajjira keessa taa\u2019uuf qopheessuun barbaachisaa waan ta\u2019e argameef qajeelfamni kun bulchinsa mana hoji abbaa alnagaa godina jimmaa jalattii jiran maraa akka hojii iraar olchan taasisuf jecha bahee jira."}]